stanford-oval/wikipedia huggingface dataset:
Condé Nast Building

| Condé Nast Building |
| --- | --- |

Tiedot
Sijainti:  New York, New York, Yhdysvallat
Rakennettu:  1996–1999
Käyttötarkoitus:  Toimistotilat
Tila:  valmis
Yritykset
Arkkitehti:  Fox & Fowle Architects
Tekniset tiedot
Kerroksia:  48
Korkeus
Antenni:  340,69 m
Kattokorkeus:  213,67 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Condé Nast Building tai 4 Times Square on pilvenpiirtäjä Times Squarella, New Yorkissa. Rakennus valmistui vuonna 1999. Se on rakenteelliseen huippuunsa asti noin 247 metriä korkea ja New Yorkin kaupungin 13. korkein rakennus. Rakennuksen katolla sijaitseva antenni kohoaa noin 340 metriin, mutta sitä ei tavallisesti lasketa korkeuteen. Antennin kanssa rakennus on kaupungin toiseksi korkein rakenne.
Aiheesta muualla

Kuvia tai muita tiedostoja aiheesta Condé Nast Building Wikimedia Commonsissa
Skyscraperpage.com
DAMA

| DAMA Finland ry |
| --- | --- |

Kotipaikka:  Helsinki, Suomi
Jäsenmäärä:  Noin 100 henkilöjäsentä ja 4 yhteisöjäsentä (2024)
Aiheesta muualla
Sivusto
Infobox OKVirheellinen NIMI-arvo: 
DAMA International on kansainvälinen tiedonhallinnan ammattilaisten yhdistys. Sen tarkoituksena on kehittää tiedonhallinnan alaa, käsitteistöä ja käytäntöjä. Yhdistyksellä on alayhdistyksiä lähes 30 maassa.
DAMA Finland on DAMAn paikallinen jäsenyhdistys Suomessa sekä Tieto- ja viestintätekniikan ammattilaiset TIVIAn valtakunnallinen teemayhdistys. Yhdistys on toimittaja- ja teknologiariippumaton yhdistys.
Yhdistyksen tarkoituksena on edistää tiedonhallinnan ja informaation roolia organisaatioiden kehittämisessä ja alan toimijoiden verkostoitumista liiketoiminta- ja teknologiarajojen yli.
Aiheesta muualla

Dama Finlandin kotisivut
Dama Internationalin kotisivut
Condé-sur-Vesgre

| Condé-sur-Vesgre |
| --- | --- |
 Kaupungintalo
 Condé-sur-Vesgre
 Koordinaatit: 48°44′31″N, 1°39′39″E 
Valtio:  Ranska
Alue:  Île-de-France
Departementti:  Yvelines
Arrondissementti:  Mantes-la-Jolie
Pinta-ala:  
 – Kokonaispinta-ala:  10,7 km²
Väkiluku (2012):  1 159
 
 Kunnan kotisivut 
Infobox OKVirheellinen NIMI-arvo: 
Condé-sur-Vesgre on kunta Ranskassa Yvelinesin departementissa Île-de-Francen alueella.  Se sijaitsee 60 km Pariisista lounaaseen Vesgrejoen varrella, joka on Eurejoen sivujoki. Kunnan nähtävyyksiä on 1000-luvulta oleva kirkko Saint-Germain-de-Paris lasimaalauksineen. La Colonie nimisessä rakennuksessa yritettiin elää sosialistista yhteisöelämää Charles Fourierin teorioiden mukaan.
Saint-Germain-de-Paris
La Colonie
Aiheesta muualla

Kuvia tai muita tiedostoja aiheesta Condé-sur-Vesgre Wikimedia Commonsissa
Crispus

Crispus
Flavius Julius Valerius Crispus (kuoli 326) oli Konstantinus Suuren vanhin poika. Hänen äitinsä oli Konstantinuksen ensimmäinen vaimo Minervina, josta tämä erosi mennäkseen uusiin naimisiin vuonna 307. Oletettavasti Crispus syntyi ennen vuotta 307.
1. maaliskuuta 317 Konstantinus nimitti Crispuksen ja hänen nuoremman velipuolen Konstantinuksen caesareiksi, eli kruununperilliseksi. Crispus oli myös konsuli vuosina 318, 321 ja 324. Crispus sai hallittavakseen Gallian ja taisteli siellä menestyksekkäästi frankkeja ja allemanneja vastaan.
Crispus meni naimisiin Helena nimisen naisen kanssa, pari sai yhden lapsen vuonna lokakuussa 322.
Crispus johti laivastoa, joka kukisti Liciniuksen laivaston 18. syyskuuta 323 käydyssä taistelussa. On väitetty, että Crispus olisi ollut kansan keskuudessa jopa isäänsä suositumpi.
Jostain tuntemattomasta syystä hänen isänsä antoi teloittaa hänet vuonna 326. Myöhemmin kirjoitettujen lähteiden mukaan Crispuksella ja Konstantinuksen uudella vaimolla Faustalla olisi ollut suhde. Konstantinus tosiaankin antoi myös teloittaa Faustan vain vähän myöhemmin.
Cozy Tapes Vol. 1: Friends

| Cozy Tapes Vol>  1: Friends A$AP Mob |
| --- | --- | --- |

Studioalbumin tiedot
 Äänitetty : 2014—2016
 Formaatti: CD, LP, digitaalinen
 Tuottaja(t): AyoDlo Crazy Mike Dun Deal DJ Smokey Hector Delgado Lil Awree Maaly Raw Plu2o Nash Wavy Wallace
 Tyylilaji: hip hop, trap
 Kesto: 43.32
 Levy-yhtiö: A$AP Worldwide, Polo Grounds, RCA
Listasijoitukset
  13.   38. 
A$AP Mobin muut julkaisut
| Lords Never Worry 2012 | Cozy Tapes Vol. 1: Friends 2016 | Cozy Tapes Vol. 2: Too Cozy 2017 |
Singlet albumilta Cozy Tapes Vol. 1: Friends
 ”Yamborghini High” Julkaistu: 16. tammikuuta 2016  ”Crazy Brazy” Julkaistu: 14. lokakuuta 2016  ”Runner” Julkaistu: 28. lokakuuta 2016  ”Telephone Calls” Julkaistu: 28. lokakuuta 2016
Cozy Tapes Vol 1: Friends on ASAP Mobin debyyttialbumi, jonka julkaisi ASAP Worldwide 31. lokakuuta 2016. Albumilla on sanoituksia jokaiselta ASAP Mobin jäseneltä ja monelta muultakin artistilta, kuten Playboi Cartilta ja Wiz Khalifalta.
Ennen kuolemaansa ASAP Yams työskenteli tämän projektin kanssa. Albumin kansikuvassa on ASAP Yams vauvana.
Kappaleet

Yamborghini High – 7.20 (feat. Juicy J)
Crazy Brazy – 3.08 (feat. Asap Rocky, Asap Twelvy, Key)
Way Hii – 4.18 (feat. Asap Rocky, BJ the Chicago Kid, Buddy, Wiz Khalifa)
Young Nigga Living – 4.18 (feat. Asap Ant, Asap Ferg ja Asap Twelvy)
Nasty’s World – 3.59 (feat. Asap Nast ja Onyx)
Money Man – 3.32 (feat. Asap Nast, Asap Rocky ja Yung Lord)
Put That On My Set – 3.21 (feat. Asap Rocky ja Skepta)
Motivation Foreign – 2.05 (Skit)
London Town – 2.42 (feat. Asap Rocky, Asap Ant ja Playboi Carti)
Runner – 3.19 (feat. Asap Ant ja Lil Uzi Vert)
Bachelor – 2.56 (feat. Asap Rocky, Lil Yachty, Madeintyo ja Offset)
Telephone Calls – 3.50 (feat. Asap Rocky, Playboi Carti, Tyler, the Creator ja Yung Gleesh)
Arvostelut

TheNeedleDrop: 5/10
Pitchfork: 7.1/10
Aiheesta muualla

Cozy Tapes Vol. 1 discogs.com -sivustolla (englanniksi)
DAK

DAK on ukrainalainen runoilijaryhmä, joka muodostui 1980-luvulla Bah’matšissa. Sen jäseninä mainitaan kolme bah’matšilaista runoilijaa Volodymyr Kaška, Mykola Tuz ja Kostjantyn Moskalets ja neljäntenä Andri Derkatš, joka asuu Tšernihivissä.
Ryhmän nimi DAK voi olla moskovalaisen Gorki-instituutin tutkintolautakunnan Gosudarstvennaja attestatsionnaja komissijan ukrainankielisen nimen Deržavna atestatsiina komisija lyhenne. He kaikki tutustuivat lautakuntaan 1980-luvulla instituutissa. Ryhmällä ei ole yhteistä estetiikkaa, vaan heitä yhdistää "teerituaali", joka tarkoittaa lähinnä vapaamuotoista kokoontumista teenjuonnin ympärillä. Kaikilta runoilijoilta on ilmestynyt kokoelmia, ja runojen suomennoksia on julkaistu Tuli & Savu -lehdessä (2001: 1) Eero Balkin suomentamina.
Suomennettuja runoja

Mykola Tuz:
Paluita: Ei rakkaus voi sateenkaari olla
Paluita: Sinivalkoiset lokit
Paluita: Vilkaisemme minä ja sinä
Volodymyr Kaška:
Kulttuuri
Andri Derkatš:
Surujen rekisteri
Volodjalle, Kostykille ja Mykolalle
Muistokirjoitus
Kostjantyn Moskalets:
Sikermästä ilojen kirja
Crawling Back to You

| ”Crawling Back To you” Backstreet Boys |
| --- | --- | --- |

Singlen tiedot
 Albumilta: Never Gone
 Julkaistu: 11. lokakuuta 2005
 Formaatti: CD
 Tuottaja(t): John Fields
 Tyylilaji: Pop
 Kesto: 03.43
 Levy-yhtiö: Jive
Backstreet Boysin muut singlet
| ”"Just Want You To Know"” 2005 | ”"Crawling Back To You"” 2005 | ”"I Still..."” 2006 |
"Crawling Back to You" on yhdysvaltalaisen poikabändi Backstreet Boysin kolmas single bändin viidenneltä studioalbumilta Never Gone. Single julkaistiin vain Yhdysvalloissa ja se nousi Billboard Adult Contemporary -listan sijalle 30.
Kappalelista

"Crawling Back to You"
"Weird World"
Listasijay

| Lista (2005) | Lista- sija |
| --- | --- |
U.S. Billboard Adult Contemporary: 30
U.S. Billboard Pop 100 : 50
Costică Dafinoiu

| Mitalit | Mitalit | Mitalit |  |
| --- | --- | --- | --- |
|  Dafinoiu 1970-luvulla. |  Dafinoiu 1970-luvulla. |  Dafinoiu 1970-luvulla. |  |
Maa:   Romania
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Pronssia | Montréal 1976 | 81 kg |  |
Costică Dafinoiu (6. helmikuuta 1954 Viziru – 8. kesäkuuta 2022) oli romanialainen nyrkkeilijä ja olympiamitalisti.
Dafinoiu voitti painoluokan 81 kg olympiapronssia Montréalissa 1976 hävittyään välierässä Kuuban Sixto Sorialle. Dafinoiu kuoli 68-vuotiaana 8. kesäkuuta 2022.
Aiheesta muualla

Kuvia tai muita tiedostoja aiheesta Costică Dafinoiu Wikimedia Commonsissa
Criss Angel – tajunnanräjäyttäjä

| Criss Angel – tajunnanräjäyttäjä> Criss Angel Mindfreak |
| --- | --- |
Tyyli:  tosi-tv viihde
Kestoaika:  22 min
Luoja(t):  Criss Angel
Pääosissa:  Criss Angel
Alkuperämaa:   Yhdysvallat
Alkuperäiskieli:  englanti
Verkko:   A&E  Sub  MTV3 Fakta
Esitetty:  20. heinäkuuta 2005 – 8. syyskuuta 2010
Jaksoja:  96
Aiheesta muualla
Virallinen sivusto
IMDb 
Criss Angel – tajunnanräjäyttäjä (Criss Angel Mindfreak) on yhdysvaltalainen viihde- ja tosi-tv-ohjelma, jota esittää Yhdysvalloissa A&E ja Suomessa Sub ja MTV3 Fakta. Ohjelman ensimmäinen jakso tuli vuonna 2005 ja ohjelmassa on yleensä Criss Angelin tekemiä stuntteja ja taikatemppuja.
Christiane Nüsslein-Volhard

| Christiane Nüsslein-Volhard |
| --- | --- |

Henkilötiedot
Syntynyt: 20. lokakuuta 1942 Magdeburg, Saksa
Kansalaisuus:  Saksa
Koulutus ja ura
Väitöstyön ohjaaja:  Heinz Schaller
Instituutti:  European Molecular Biology Laboratory,  Kehitysbiologian Max Planck -instituutti
Tutkimusalue:  Biologia
Palkinnot:   Nobelin lääketieteen palkinto (1995),   Gottfried Wilhelm Leibniz -palkinto (1986)
Christiane Nüsslein-Volhard vuonna 2007.
Christiane Nüsslein-Volhard (s. 20. lokakuuta 1942 Magdeburg) on saksalainen biologi, joka on saanut vuonna 1991 Albert Lasker -palkinnon lääketieteellisestä perustutkimustyöstä. Nüsslein-Volhard sai vuonna 1995 Nobelin lääketieteen palkinnon yhdessä Eric Wieschausin ja Edward B. Lewisin kanssa alkionkehityksen geneettisen kontrollin tutkimuksestaan.
Lapsuus ja opiskelu

Christiane Nüsslein-Volhard syntyi Frankfurtissaselvennä toisen maailmansodan aikana vuonna 1942. Hänellä on yksi veli ja kolme siskoa. Hänen isänsä, Rolf Volhard, oli arkkitehti, ja hänen isoisänsä oli Frankfurtissa lääketieteen professori. Hänen molemmat vanhempansa harrastivat musiikkia ja maalausta, ja myös perheen lapset opettelivat soittamaan huilua. Heillä ei ollut paljon rahaa ja sodan jälkeen kaikesta oli pula. Nuorena hän oli kiinnostunut kasveista ja eläimistä, hän liittyi myös lintuharrastuskerhoon. Hän sanoi, että jo kaksitoistavuotiaana tiesi haluavansa biologiksi. Heidän perheessään hän oli ainoa, joka oli näistä asioista kiinnostunut, ja koska kukaan ei osannut kertoa ja opettaa näistä häntä, hän yritti selvittää itse asiat kirjoista. Hänen vanhempansa tukivat hänen biologian kiinnostustaan ohjaamalla häntä oikeiden kirjojen pariin.
Hän ei ollut lukiossa kovinkaan ahkera ja suoritti sen keskinkertaisilla arvosanoilla. Hän sanoi, ettei koskaan tehnyt läksyjään ja oli laiska, minkä vuoksi ei miltei läpäissyt englannin kieltä. Opettajiensa mukaan hän oli kyllä lahjakas tasaisesti kaikissa aineissa mutta loisti vain niissä, jotka kiinnostivat häntä itseään. Hänen viimeisen luokkansa biologianopettaja oli ajan tasalla oleva ja keskusteli oppilaittensa kanssa muun muassa genetiikasta, evoluutiosta ja eläinten käyttäytymisestä. Lukion loppujuhlallisuuksissa hän piti puheen "Eläinten kielistä" (saks. Sprache bei Tieren). Puheeseen hänet innoittivat Konrad Lorenz ja muut saksalaiset biologit, joiden kirjoista hän lukenut eläinten käyttäytymisestä.
Vuonna 1962 kun hän päätti lukion, hän oli jo päättänyt opiskella biologiaa mutta oli kuukauden töissä sairaanhoitajana kokeillakseen, olisiko kiinnostunut lääketieteestä. Kokemuksensa perusteella hän totesi, ettei halua lääkäriksi. Hän meni Frankfurtin yliopistoon opiskelemaan biologiaa. Hän löysi kyllä kursseja, jotka kiinnostivat häntä mutta piti siellä opiskelua melko tylsänä. Vuonna 1964 hän huomasi, että Tübingenin yliopisto tarjosi kursseja biokemiasta. Niitä ei ollut siihen aikaan Saksassa missään muualla. Viimeisenä vuonna hänellä oli kaksi uutta professoria, jotka opettivat mikrobiologiaa ja genetiikaa. Hän pääsi myös osallistumaan Max Planck -instituutin virustutkimukseen monien kuuluisien tutkijoiden johdolla ja oppi heiltä moderneja asioita, kuten proteiinien biosynteesiä ja DNA-replikaatiota. Hän suoritti loppututkintonsa vuonna 1969 melko keskinkertaisilla arvosanoilla ja suoritti diplomityön määrittäessään promoottorialueita faageilla.
"Suurta tiedettä"

Nüsslein-Volhard ja Wieschaus käynnistivät biologian "big science" -kauden, kun he onnistuneesti suorittivat laajamittaisen mutageneesiprojektin, joka havainnollisti banaanikärpästen (Drosophila melanogaster) alkionkehityksen.
Tuohon aikaan molekyylibiologiaprojektit useimmiten pohjautuivat pienimuotoisiin kokeisiin, jotka todistivat periaatteet tai yleisesimerkit. Vain yhden geenin tai proteiinin toiminnan todistavat kokeet olivat normi, kun taas biologisesti monimutkaiset, laajalle ulottuvat kokeet olivat poikkeuksia valtavan työmäärän ja silloisten menetelmien tarvitseman rahoituksen vuoksi.
Banaanikärpäset

Nüsslein-Volhard ja hänen kollegansa saivat Nobelin palkinnon kokeestaan, joka pyrki tunnistamaan banaanikärpäsen alkionkehitykseen vaikuttavat geenit.
Pienen koon ja lyhyen lisääntymisajan takia banaanikärpäset ovat kauan olleet suosittuja geneettisissä kokeissa. Alkionkehitykseen vaikuttavat geenit tunnistettiin aiheuttamalla sattumanvaraisia mutaatioita banaanikärpäsissä ja sitten teettämällä näillä mutatoituneilla yksilöillä jälkeläisiä. Kärpäsen tietyn osan kehityksen häiriintyessä, muuttuessa tai puuttuessa kokonaan tutkijat pystyivät tunnistamaan tarkkaan, mihin geeniin tai geeneihin mutaatio oli vaikuttanut. Samalla he pystyivät myös tunnistamaan, mitkä geenit olivat ratkaisevassa asemassa. Moni näistä geeneistä sai mielenkiintoisia nimiä, esimerkiksi hedgehog (suom. siili), Gurken (kurkku) ja Krüppel (raajarikko). Näiden mutanttien ja niiden keskinäisen vaikutuksen myöhemmän tutkimuksen ansiosta saatiin uutta tietoa banaanikärpästen varhaiskehityksestä, nimenomaan jaokkeiden asteittaisen kehityksen taustalla olevista mekanismeista.
Nämä kokeet erottuvat joukosta paitsi laajamittaisuutensa takia, myös siksi, että ne olivat tärkeitä muillekin eliöille kuin banaanikärpäsille. Myöhemmin todettiin, että monella näissä kokeissa tunnistetuilla geeneillä on vastineet muissa eliöissä. Esimerkiksi kaikista monisoluisista eläimistä löytyvät homeobox-geenit, ja näillä geeneillä on yleensä samankaltaiset tehtävät jaokkeiden kehityksessä.
Näiden tulosten perusteella oletetaan nykyään, että protostomeilla ja deuterostomeilla lienee ollut varsin hyvin kehittynyt yhteinen esi-isä, jolla on ollut paljon monimutkaisempi ruumis kuin on tähän asti luultu. Sen lisäksi tutkijat ymmärtävät transkription säätelyä ja kehityksen aikaista solujen kohtaloa niiden takia nykyään paremmin.
Nüsslein-Volhard yhdistetään myös toll-geenin löytämiseen, mikä taas johti toll-reseptorin löytämiseen.
Nykytutkimus

Christiane Nüsslein-Volhard johti vuosina 1985–2014 Tübingenissä sijaitsevaa Kehitysbiologian Max Planck -instituuttia ja sen genetiikkaosastoa. Vuonna 1986 Deutsche Forschungsgemeinschaft myönsi hänelle Gottfried Wilhelm Leibniz -palkinnon, joka on saksalaisen tutkimusalan korkein palkinto. Vuodesta 2001 hän on ollut Saksan Nationaler Ethikratin jäsen. Tämän neuvoston tarkoituksena on biotieteiden uusien kehityssuuntien eettinen arviointi ja niiden vaikutus yksilö- ja yhteiskuntatasolla. Vuonna 2004 ilmestyi Nüsslein-Volhardin peruskirja maallikoille Das Werden des Lebens – Wie Gene die Entwicklung steuern.
Kesäkuussa 2005 Oxfordin yliopisto myönsi Nüsslein-Volhardille kunniatohtorin arvonimen.
Vuonna 1994 Nüsslein-Volhard perusti Christiane Nüsslein-Volhard -säätiön, jonka tavoitteena on lupaavien nuorten perheellisten saksalaisten naistieteilijöiden auttaminen jo olemassa olevien apurahojen ja päivähoidon lisäksi esimerkiksi järjestämällä lastenhoitoa.
Crista Cullen

| Mitalit | Mitalit | Mitalit |  |
| --- | --- | --- | --- |
|  Crista Cullen |  Crista Cullen |  Crista Cullen |  |
Naisten maahockey
Maa:   Iso-Britannia
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 |  |  |
|  Pronssia | Lontoo 2012 |  |  |
Maa:   Englanti
| MM-kilpailut  | MM-kilpailut  | MM-kilpailut  |  |
|  Pronssia | Rosario 2010 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Dublin 2005 |  |  |
|  Pronssia | Manchester 2007 |  |  |
|  Pronssia | Amstelveen 2009 |  |  |
|  Pronssia | Mönchengladbach 2011 |  |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Pronssia | Melbourne 2006 |  |  |
|  Pronssia | Delhi 2010 |  |  |
Crista Cullen (s. 20. elokuuta 1985 Boston) on brittiläinen, maajoukkuetasolla myös Englantia edustanut maahockeypelaaja ja olympiavoittaja.
Cullen voitti Ison-Britannian maajoukkueessa olympiakultaa Rio de Janeirossa 2016 sekä saavutti olympiapronssia Lontoossa 2012. Hän pelasi myös Pekingin olympialaisissa 2008 Ison-Britannian sijoittuessa kuudenneksi. Englannin maajoukkueen pelaajana Cullen on saavuttanut MM-pronssia vuonna 2010. Champions Trophyssa saavutuksina on hopeaa vuonna 2012 Ison-Britannian joukkueessa ja pronssia vuonna 2010 Englannin joukkueessa. EM-kilpailuissa hän on saavuttanut pronssia vuosina 2005, 2007, 2009 ja 2011. Kansainyhteisön kisoissa hän on saavuttanut pronssia vuosina 2006 ja 2010.
Cullen on pelannut Englannin maajoukkueessa 92 maaottelua ja tehnyt niissä 24 maalia. Ison-Britannian joukkueessa hän on esiintynyt 103 kertaa ja tehnyt 34 maalia, joista viimeisen Rion olympialaisten loppuottelussa Alankomaita vastaan. Pelipaikaltaan hän on puolustaja.
Daniel Cohalan (Corkin piispa)

Daniel Cohalan (14. heinäkuuta 1858 Kilmichael – 24. elokuuta 1952) oli irlantilainen roomalaiskatolinen piispa. Hänet vihittiin papiksi Corkin hiippakuntaan 25. heinäkuuta 1882 ja nimitettiin Corkin vihkipiispaksi sekä Vagan titulaaripiispaksi 25. toukokuuta 1914. Piispaksi vihkiminen seurasi 7. kesäkuuta. Pääkonsekraattorina toimi John Mary Harty, jota avustivat Richard Alphonsus Sheehan ja Nicolas Donnelly.
29. elokuuta 1916 Cohalan sai nimityksen Corkin piispaksi, jona hän toimi, kunnes kuoli 94-vuotiaana virassa.
Debentuuri

Debentuuri (debentuurilaina) on yrityksen liikkeeseen laskema joukkolaina. Yhtiön konkurssissa debentuurin asema on huonompi kuin muiden joukkolainojen ja sitoumusten, mutta parempi kuin osakkeenomistajien.
Debentuurit ovat usein jälkimarkkinakelpoisia, joten niillä voidaan käydä rahoitusmarkkinoilla kauppaa. Tämä toteutetaan siten, että lainasumma jaetaan velkakirjoiksi, joita sijoittajat voivat merkitä tai ostaa. Debentuurin arvo ilmaistaan prosentteina sen nimellisarvosta. Joukkolainoja suuremman riskin takia debentuurien tuoton pitäisi olla suurempi kuin joukkolainojen.
Daniel Agger

| 0 | 1 | 2 |
| --- | --- | --- |

Henkilötiedot
Koko nimi: Daniel Munthe Agger
Syntymäaika: 12. joulukuuta 1984 (ikä 39) 
Syntymäpaikka:  Hvidovre, Tanska
Pelipaikka: keskuspuolustaja
Pituus: 190 senttimetriä
Paino: 79 kilogrammaa
Lempinimi: "The Great Dane"
Seura
Seura:  Brøndby
Pelinumero: 22
Junioriseurat
0000-1996 1996-2004:  Rosenhøj  Brøndby
Seurat
| Vuodet | Seura | O (M) |
| 2004–2006 2006–2014 2014– |  Brøndby   Liverpool   Brøndby | 34 (5) 156 (18) 20 (1) |
Maajoukkue
| 2003–2004 2004–2006 2005–2016 |  Tanska U-20  Tanska U-21  Tanska | 10 (1) 10 (3) 75 (12) |
 Seurajoukkueuran tilastot kattavat vain kansalliset sarjat, päivitetty 9. elokuuta 2015.  Maajoukkueuran tilastot päivitetty 7. elokuuta 2018.
Daniel Munthe Agger (s. 12. joulukuuta 1984) on ammattilaisuransa lopettanut tanskalainen jalkapalloilija. Agger toimi uransa varrella myös Tanskan maajoukkueen kapteenina ja pelasi kaikkiaan 75 maaottelua, joissa hän teki 12 maalia.
Agger aloitti uransa Rosenhøj BK:ssa ja pelasi Brøndbyn nuorisojoukkueissa ennen nousuaan seuran edustusjoukkueeseen vuonna 2004. Hän vakiinnutti pian paikkansa Brøndbyn avauksessa ja voitti seurassa kaudella 2004-2005 sekä Tanskan liiga- että cup-mestaruuden. Hyvien esitystensä ansiosta hän sai kutsun myös Tanskan maajoukkueeseen. Maajoukkueessa hän debytoi 2. kesäkuuta 2005 tulokseen 1–0 päättyneessä ystävyysottelussa Suomea vastaan.
12. tammikuuta 2006 Agger teki neljän ja puolen vuoden sopimuksen Liverpoolin kanssa. Agger siirtyi Liverpooliin 5,8 miljoonalla punnalla, mikä oli tuolloin suurin summa minkä seura oli koskaan maksanut puolustajasta. Agger vei kaudella 2007–2008 Sami Hyypiän pelipaikan toisena topparina Liverpoolin puolustuksessa.
Liverpoolin palkattua uudeksi managerikseen Roy Hodgsonin kauden 2010-2011 alussa Aggerin peliaika alkoi huomattavasti vähentyä, eikä hän enää ollut useinkaan aloituskokoonpanoissa. Liverpoolin huonon menestyksen takia Hodgsonin tilalle palkattiin tammikuussa 2011 seuralegenda Kenny Dalglish, jonka alaisuudessa Agger alkoi saada yhtä paljon peliaikaa kuin ennen.
Elokuussa 2014 Agger siirtyi takaisin kasvattajaseuraansa Brøndbyhyn kolmella miljoonalla punnalla.
Saavutukset

Brøndby
Tanskan cup 2005
Tanskan superliiga 2005
Liverpool
FA Cup 2006
Community Shield 2006
Henkilökohtaiset
Tanskan jalkapalloliiton vuoden pelaaja 2007
Da Ai (TV-kanava)

| Da Ai TV  大愛電視 |
| --- | --- |
Lähetykset alkoivat:  1998
Omistaja:  Tzu Chi
Maa:   Taiwan
Kieli:  mandariinikiina
Pääkonttori:  Taipei
Kotisivu:  https://www.daai.tv
Infobox OKVirheellinen NIMI-arvo: 
Da Ai TV:n auto kuvattuna 2018.
Da Ai TV (kiin.: 大愛電視; pinyin: Dà Ài Diànshì; suom. ”suuri rakkaus”) on taiwanilainen vuonna 1998 perustettu TV-kanava, jota ylläpitää Tzu Chi -hyväntekeväisyysjärjestö. Kanava tuottaa suurimman osan sisällöstään itse eikä sillä näytetä väkivaltaa tai politiikkaa. Kanava on uskonnollinen ja siinä käsitellään mm. Tzu Chin perustajan Cheng Yenin opettamaa dharmaa. Lisäksi kanava katsoo buddhalaisen näkemyksen mukaan, että ihmiset ovat pohjimmiltaan hyviä.
Ohjelmaa tuotetaan suurimmaksi osaksi kiinaksi, mutta myös englantia käytetään jonkin verran. Esimerkiksi Da Ain nettiradion ainoa englanninkielinen ohjelma on The Power of the Heart. Da Ailla on myös lastenohjelmia.
Kanava aloitti 2012 HD-lähetykset.
Aiheesta muualla

Da Ai TV:n YouTube-kanava
Claude Frollo

Claude Frollo pitämässä Quasimodoa sylissä (Luc-Olivier Merson).
Claude Frollo on Victor Hugon vuonna 1831 julkaistussa romaanissa Pariisin Notre-Dame esiintyvä kuvitteellinen henkilöhahmo.
Toiminta kirjassa

Claude Frollo on Notre Damen arkkidiakoni, joka pelasti epämuodostuneen pojan Quasimodon hengen kasvattaen tämän omana lapsenaan. Myöhemmin Frollo alkoi hyljeksiä Quasimodoa ja antoi jopa väkijoukon julkisesti pilkata ja nöyryyttää häntä. Myöhemmin Frollo rakastui tulisesti Esmeralda-nimiseen mustalaisnaiseen ja yritti saada hänet väkisin itselleen, mutta Esmeraldan torjuttua Frollon tunteet häntä kohtaan Frollo luovutti Esmeraldan viranomaisille hirtettäväksi. Nähtyään  Frollon nauravan Esmeraldan hirttämiselle Quasimodo työnsi Frollon alas parvekkeelta. Frollo sai hetkeksi otteen gargoilista ja yritti pyytää Quasimodoa auttamaan, mutta vihaisena Esmeraldan kuolemasta kellonsoittaja torjui Frollon avunpyynnöt, ja tämä kuoli pudottuaan alas katuun.